**ПРОТОКОЛ № 28**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 25.07.2023 г.**

/чрез видеоконферентна връзка/

Присъстват: Огнян Дамянов, Светлана Бошнакова, Стефан Петров, Ирина Апостолова, Емилия Пенева, Ваня Дойчева, Петя Маринова, Наталия Василева, Аксиния Матосян и Надя Загорова

Отсъстват: Пламен Найденов и Евгени Иванов

На заседанието присъстват: Петя Тянкова – директор на дирекция „Атестиране на магистрати”, Полина Петкова - началник отдел „Атестиране на прокурори и следователи” и Мария Василева – началник отдел „Конкурси на прокурори и следователи”

Протоколирал: Илиана Атанасова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 9 - т. 23

РАЗНИ

1. Предложение от изпълняващия функциите „главен прокурор“ за обявяване на конкурс за заемане на свободните длъжности „прокурор“ в окръжните прокуратури.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ**, на основание чл. 189, ал. 1, във връзка с чл. 190 и чл. 178, ал. 3 от ЗСВ, **54 (петдесет и четири) свободни длъжности** **„прокурор"** в окръжните прокуратури, както следва:

* Окръжна прокуратура – Благоевград – 1 (една) свободна длъжност;
* Окръжна прокуратура – Враца – 3 (три) свободни длъжности;
* Окръжна прокуратура – Кюстендил – 2 (две) свободни длъжности;
* Окръжна прокуратура – София – 4 (четири) свободни длъжности;
* Софийска градска прокуратура – 17 (седемнадесет) свободни длъжности;
* Окръжна прокуратура – Пловдив – 2 (две) свободни длъжности;
* Окръжна прокуратура – Пазарджик – 5 (пет) свободни длъжности;
* Окръжна прокуратура – Стара Загора – 2 (две) свободни длъжности;
* Окръжна прокуратура – Хасково – 1 (една) свободна длъжност;
* Окръжна прокуратура – Велико Търново – 2 (две) свободни длъжности;
* Окръжна прокуратура – Габрово – 1 (една) свободна длъжност;
* Окръжна прокуратура – Русе – 2 (две) свободни длъжности;
* Окръжна прокуратура – Варна – 2 (две) свободни длъжности;
* Окръжна прокуратура – Добрич – 1 (една) свободна длъжност;
* Окръжна прокуратура – Търговище – 2 (две) свободни длъжности;
* Окръжна прокуратура – Силистра – 1 (една) свободна длъжност;
* Окръжна прокуратура – Бургас – 2 (две) свободни длъжности;
* Окръжна прокуратура – Сливен – 3 (три) свободни длъжности;
* Военно-окръжна прокуратура – София – 1 (една) свободна длъжност.

*Мотиви: С предложение с вх. № ВСС - 9611/18.07.2023 г. изпълняващият функциите „главният прокурор“ излага необходимостта от предприемане на действия за кадровото обезпечаване на окръжните прокуратури и обявяване на конкурс за заемане на свободни длъжности в тях.*

*При преценката на възможностите за обявяване на конкурс за окръжните прокуратури, Комисията взе предвид наличните свободни длъжности „прокурор“, изтичащите мандати на административните ръководители в окръжните прокуратури, които след изтичане на мандата следва да бъдат обезпечени, статистическите показатели за обема на дейност и средната годишна натовареност за 2022 г. (по щат, действителна и среднодневна натовареност на един прокурор по Раздел V от Правилата за измерване на натовареността на прокуратурите и на индивидуалната натовареност на всеки прокурор и следовател), както и постъпилите искания на административни ръководители по реда на чл. 188 от ЗСВ.*

*Видно от актуалната щатна численост на окръжните прокуратури, към настоящия момент са налице общо 54 (петдесет и четири) свободни длъжности „следовател“, а именно: 17 (седемнадесет) свободни длъжности в Следствения отдел в Софийска градска прокуратура, 5 (пет) свободни длъжности в Окръжна прокуратура – Пазарджик, 4 (четири) в Окръжна прокуратура – София, 3 (три) в Окръжна прокуратура – Враца и в Окръжна прокуратура – Сливен, 2 (две) свободни длъжности в окръжните прокуратури в Кюстендил, Пловдив, Стара Загора, Велико Търново, Русе, Варна, Търговище и Бургас и по една свободна длъжност „прокурор“ в окръжните прокуратури в Благоевград, Хасково, Габрово, Добрич, Силистра, и Военно-окръжна прокуратура – София.*

*Вземайки предвид наличните свободни длъжности „прокурор“ е налице възможност за обявяване на конкурс по отношение на 8 (осем) окръжни прокуратури в страната за 10 (десет) длъжности, а именно:*

* *За Окръжна прокуратура – Враца – 1 (една) длъжност;*
* *За Окръжна прокуратура – Кюстендил – 1 (една) длъжност;*
* *За Окръжна прокуратура – София – 2 (две) длъжности;*
* *За Софийска градска прокуратура – 2 (две) длъжности;*
* *За Окръжна прокуратура – Пазарджик – 1 (една) длъжност;*
* *За Окръжна прокуратура – Русе – 1 (една) длъжност;*
* *За Окръжна прокуратура – Търговище – 1 (една) длъжност;*
* *За Окръжна прокуратура – Сливен – 1 (една) длъжност.*

**1.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ,** на основание чл. 178, ал. 1 и ал. 2 от ЗСВ, **10 (десет)** длъжности „прокурор” в окръжните прокуратури, които да се заемат **чрез конкурс за първоначално назначаване**, както следва:

* Окръжна прокуратура – Враца – 1 (една) длъжност;
* Окръжна прокуратура – Кюстендил – 1 (една) длъжност;
* Окръжна прокуратура – София – 2 (две) длъжности;
* Софийска градска прокуратура – 2 (две) длъжности;
* Окръжна прокуратура – Пазарджик – 1 (една) длъжност;
* Окръжна прокуратура – Русе – 1 (една) длъжност;
* Окръжна прокуратура – Търговище – 1 (една) длъжност;
* Окръжна прокуратура – Сливен – 1 (една) длъжност.

*Мотиви: Служебно извършената проверка показа, че конкурсни процедури за длъжността „прокурор“ в окръжните прокуратури не са обявявани от 2019 г., който конкурс беше за повишаване в длъжност, а конкурс за първоначално назначаване не е обявяван от 2015 г.*

*Съобразно посочените данни, както и възникналата необходимост от предприемане на спешни и ефективни мерки за обезпечаване кадровото състояние на окръжните прокуратури, Комисията счита за целесъобразно решението за преимуществено обявяване на конкурс за първоначално назначаване с цел бързо и трайно усвояване на свободните длъжности. Това ще гарантира тяхното заемане от мотивирани кадри, а въведеното условие в разпоредбата на чл. 191, ал. 1 от ЗСВ ще подсигури оставането им за минимум 3 (три) години на заеманата длъжност, което ще укрепи значително състоянието на окръжните прокуратури.*

**1.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,** **ДА ОБЯВИ**, на основание чл. 180, ал. 1 и чл. 178, ал. 1 от ЗСВ, **КОНКУРС** за първоначално назначаване и заемане на **10 (десет) свободни длъжности „прокурор“** в окръжните прокуратури, както следва:

* Окръжна прокуратура – Враца – 1 (една) длъжност;
* Окръжна прокуратура – Кюстендил – 1 (една) длъжност;
* Окръжна прокуратура – София – 2 (две) длъжности;
* Софийска градска прокуратура – 2 (две) длъжности;
* Окръжна прокуратура – Пазарджик – 1 (една) длъжност;
* Окръжна прокуратура – Русе – 1 (една) длъжност;
* Окръжна прокуратура – Търговище – 1 (една) длъжност;
* Окръжна прокуратура – Сливен – 1 (една) длъжност.

**1.4.** На основание чл. 181, ал. 2 и ал. 4 от ЗСВ и чл. 11, ал. 1 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, кандидатите подават писмено заявление за участие в конкурса по образец, утвърден от Пленума на Висшия съдебен съвет, в 14-дневен срок от датата на обнародването на обявата в „Държавен вестник**“.** Заявленията и приложените към тях документи се подават: **лично от кандидата или от писмено упълномощен негов представител** в администрацията на Висшия съдебен съвет - гр. София, ул. „Екзарх Йосиф" № 12; **по електронен път** с квалифициран електронен подпис на официалния имейл адрес -vss@vss.justice.bg; **чрез лицензиран пощенски оператор** на официалния адрес на Висшия съдебен съвет (гр. София, ул. „Екзарх Йосиф" № 12).

При подаване на заявлението по пощата, определяща е датата на пощенското клеймо (датно клеймо) при изпращането. Заявления, подадени след срока, не се разглеждат.

Към заявлението се прилагат следните документи:

1. подробна автобиография, подписана от кандидата;

2. нотариално заверено копие от диплома за завършено висше образование по специалността „Право"; завършилите висше образование в чуждестранно висше учебно заведение представят диплома, легализирана и призната от МОН и приравнена към шестобалната система;

3. нотариално заверено копие от удостоверение за придобита юридическа правоспособност;

4. медицинско удостоверение, издадено в резултат на извършен медицински преглед, че лицето не страда от психическо заболяване;

5. нотариално заверено копие от трудова/служебна и/или осигурителна книжка или друг документ, удостоверяващ съответен стаж по чл. 164 от ЗСВ за длъжността;

6. декларация за българско гражданство по чл. 162 от ЗСВ, по образец;

7. попълнен въпросник по образец, изготвен от Прокурорската колегия на Висшия съдебен съвет, във връзка с притежаваните от кандидата нравствени качества;

8. мотивационно писмо;

9. други документи, които по преценка на кандидата имат отношение към професионалните или нравствените му качества.

**1.5.** Конкурсът да се проведе от конкурсна комисия на два етапа - писмен и устен изпит по реда на чл. 184 от Закона за съдебната власт.

**1.6.** Датата, часът и мястото на провеждане на писмения изпит допълнително да се обнародват в „Държавен вестник", публикуват в един централен всекидневник, както и на интернет страницата на Висшия съдебен съвет.

**1.7.** Устният изпит да се проведе по график и на места определени от конкурсната комисия.

**1.8.** Информацията относно етапа на конкурсната процедура да се публикува на интернет страницата на Висшия съдебен съвет, съгласно правилата на чл. 5 от Регламент (ЕС) 2016/679 и на Закона за защита на личните данни.

**1.9.** Възлага на главния секретар на ВСС да организира техническата процедура по провеждането на конкурса.

**1.10.** Решенията да се обнародват в „Държавен вестник", публикуват в един централен всекидневник, както и на интернет страницата на Висшия съдебен съвет.

**1.11.** **ВНАСЯ** предложенията в заседанието на Прокурорската колегия на Висшия съдебен съвет, насрочено на 26.07.2023 г., за разглеждане и произнасяне.

2. Предложение от изпълняващия функциите „главен прокурор“ за назначаване на Елена Кръстева Каракашева-Абаджиева - съдия във Върховния касационен съд на длъжност „заместник на главния прокурор“ при Върховна административна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Елена Кръстева Каракашева-Абаджиева – съдия във Върховния касационен съд, с ранг „съдия във ВКС и ВАС“, на длъжност „заместник на главния прокурор“ при Върховна административна прокуратура, с ранг „прокурор във ВКП и ВАП“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.09.2023 г.

2.2. Решението по т. 2 може да се обжалва пред Върховния административен съд в 14-дневен срок от съобщаването му.

2.3. ВНАСЯ предложението в заседанието на Прокурорската колегия на ВСС, насрочено за 26.07.2023 г., за разглеждане и произнасяне.

3. Влязла в сила на 06.07.2023 г. присъда на Апелативен съд - София по в.н.о.х.д. № 830/2022 г.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 3 от ЗСВ, Райна Петкова Бачева от заеманата длъжност „прокурор“ в Районна прокуратура – Перник, с ранг „прокурор в ОП“, считано от датата на вземане на решението.

3.2. Решението по т. 3.1. може да се обжалва пред Върховния административен съд в 14-дневен срок от съобщаването му.

3.3. Внася предложенията в заседание на Прокурорската колегия на ВСС, насрочено за 26.07.2023 г., за разглеждане и произнасяне.

4. Предложение за поощряване на Мадлена Димитрова Велинова - прокурор във Върховна касационна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Мадлена Димитрова Велинова - прокурор във Върховна касационна прокуратура, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1 500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец септември 2023 г.

4.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т.4.1. да се предостави на Комисия „Бюджет и финанси“ за изпълнение след утвърждаването от Пленума на Висшия съдебен съвет на бюджета на съдебната власт, съгласно Закона за държавния бюджет на Република България за 2023 г.

4.4. Внася предложенията в заседание на Прокурорската колегия на ВСС, насрочено за 26.07.2023 г., за разглеждане и произнасяне.

5. Освобождаване на Мадлена Димитрова Велинова от заеманата длъжност „прокурор“ във Върховна касационна прокуратура, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Мадлена Димитрова Велинова от заеманата длъжност „прокурор“ във Върховна касационна прокуратура, с ранг „прокурор във ВКП и ВАП“, считано от 04.09.2023 г.

5.2. ВНАСЯ предложението в заседанието на Прокурорската колегия на ВСС, насрочено за 26.07.2023 г., за разглеждане и произнасяне.

6. Заявление от Ангел Стефанов Карамишев за освобождаване от заеманата длъжност „следовател“ в Окръжния следствен отдел в Окръжна прокуратура – София, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Ангел Стефанов Карамишев от заеманата длъжност „следовател“ в Окръжния следствен отдел в Окръжна прокуратура – София, с ранг „следовател в НСлС“, считано от 14.09.2023 г.

6.2. ВНАСЯ предложението в заседанието на Прокурорската колегия на ВСС, насрочено за 26.07.2023 г., за разглеждане и произнасяне.

7.Прекратяване на процедура за извънредно атестиране на Катя Николова Михайлова-Янкова – прокурор в Софийска районна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕКРАТЯВА откритата с решение на Комисията по атестирането и конкурсите по протокол № 38/15.11.2022 г., т. 3.2. процедура за извънредно атестиране на Катя Николова Михайлова - Янкова - прокурор в Софийска районна прокуратура.

*Мотиви:* *Процедурата за извънредно атестиране на прокурор Михайлова-Янкова е открита с решение на Комисията по атестирането и конкурсите по Протокол № 38 от 15.11.2022 г., с оглед допускането й до участие в обявения с решение на Прокурорската колегия на Висшия съдебен съвет по протокол № 31/14.09.2022 г. (обн. ДВ, бр. 78/30.09.2022 г.), конкурс за повишаване в длъжност „прокурор“ в апелативните прокуратури, и към настоящия момент не е приключена с решение на кадровия орган.*

*С решение по пр. № 24/28.06.2023 г., т.19.1. на Прокурорската колегия на ВСС, конкурсната процедура по отношение на прокурор Катя Михайлова-Янкова е прекратена, предвид постъпил със заявление вх. № ВСС-14763/26.06.2023 г. отказ от участие в посочения конкурс.*

*Комисията счита, че с оттегляне от участие в конкурсната процедура отпада и основанието за атестиране на магистрата, тъй като процедурата по извънредно атестиране е открита на основание чл. 196, ал. 1, т. 4 вр. чл. 197, ал. 5, т. 1 от ЗСВ, а именно когато съдия, прокурор или следовател участва в конкурс за повишаване или преместване в длъжност*, *поради което същата следва да бъде прекратена*.

7.2. Да се уведомят председателят на Постоянната атестационна комисия при Апелативна прокуратура - София, административният ръководител на Софийска районна прокуратура и Катя Николова Михайлова - Янкова - прокурор в Софийска районна прокуратура, за решението по т. 7.1.

ЕДИНЕН ФОРМУЛЯР

8. Предварително атестиране на Анелия Веселинова Стойчева - прокурор в Районна прокуратура - Силистра. *(вх.№ ВСС-1005/27.01.2023 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Анелия Веселинова Стойчева - прокурор в Районна прокуратура - Силистра.

8.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от предварително атестиране „МНОГО ДОБРА“ на Анелия Веселинова Стойчева - прокурор в Районна прокуратура - Силистра.

8.3. Предоставя, на основание чл. 205, ал. 1 от ЗСВ, на Анелия Веселинова Стойчева - прокурор в Районна прокуратура - Силистра, резултатите от атестирането за запознаване.

ДОПЪЛНИТЕЛНИ ТОЧКИ

Д.Т. РАЗНИ

9. Заявление от Катрин Сергеева Ангелова – младши следовател в Окръжен следствен отдел в Окръжна прокуратура – Габрово, за преразглеждане на решение на Прокурорската колегия на Висшия съдебен съвет по протокол № 27/19.07.2023 г., т. 5.2.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ,** заявлението от Катрин Сергеева Ангелова – младши следовател в Окръжен следствен отдел в Окръжна прокуратура – Габрово, за преразглеждане на решение на Прокурорска колегия на Висшия съдебен съвет по протокол № 27/19.07.2023 г., т. 5.2.

*Мотиви: Съгласно предвидения от законодателя в ЗСВ специален ред за устройването на младшите следователи с изтичащ срок по чл. 240, ал. 1 от ЗСВ чрез преимущественото им назначаване без конкурс на свободна длъжност „следовател“ в съответния окръжен следствен отдел, Прокурорската колегия на Висшия съдебен съвет (Колегията) извърши преценка относно наличните възможности за устройване на длъжност „следовател“с изтичащ на 30.08.2023 г. срок в Окръжен следствен отдел в Окръжна прокуратура –Габрово - Катрин Сергеева Ангелова. При взимането на решение, Колегията е съобразила подаденото от Катрин Ангелова заявление за назначаване на длъжност „следовател“ в Следствения отдел на Софийска градска прокуратура, алтернативно в Окръжния следствен отдел на Окръжна прокуратура – София, Окръжен следствен отдел в Окръжна прокуратура - Перник и Военно-окръжна прокуратура-София, а също така и че при невъзможност за назначаване в горепосочените следствени отдели младшият следовател е заявила желание за удължаване на срока по чл. 240 от ЗСВ до 13.09.2023 г., когато предстои да се освободи, на основание чл. 165, ал. 1, т. 1 от ЗСВ 1 (една) длъжност „следовател“ в Окръжен следствен отдел в Окръжна прокуратура – София. Колегията е взела предвид и изразеното становище на административния ръководител на Окръжна прокуратура – Габрово, както и кадровите нужди на съответните органи на съдебната власт и тяхната натовареност.*

*Съобразно извършената преценка е констатирана липсата на възможност за устройване и в четирите органа, за които Катрин Ангелова е изразила желание, а именно:*

* *Следствен отдел в Софийска градска прокуратура - В органа има налична 1 (една) свободна длъжност „следовател“. През 2023 г. няма предстоящо освобождаване на длъжности, на основание чл. 165, ал. 1, т. 1 от ЗСВ. Младшите следователи в органа с изтичащ срок по чл. 240, ал. 1 от ЗСВ през 2023 г. са 10 (десет), като 8 (осем) от тях са заявили желание за назначаване в Следствения отдел в Софийска градска прокуратура. Постъпили са още 6 (шест) молби от младши следователи от страната за устройване в органа. По отношение на Следствения отдел на Софийска градска прокуратура са налице данни за по-ниска натовареност по щат на следователите за 2022 г. от средната за страната - 35,7 при средна за страната 38,2 и по-висока действителна - 57,2 при средна за страната 49,3.*
* *Окръжен следствен отдел в Окръжна прокуратура – София – В органа не е налице свободна длъжност „следовател“, която да послужи за обезпечаване на Катрин Ангелова. Предстои освобождаване на длъжност „следовател“, на основание чл. 165, ал. 1, т. 1 от ЗСВ на 13.09.2023 г., за което младшият следовател Ангелова е поискала удължаване на срока по чл. 240 от ЗСВ. През 2023 г. в органа няма младши следовател с изтичащ срок по чл. 240 от ЗСВ. Освен Катрин Ангелова, молби за устройване в Окръжен следствен отдел в Окръжна прокуратура – София са подали още 4 (четирима) младши следователи от страната. Статистическите данни за натовареност на следователите в органа за 2022 г. са значително по-ниски от средната за страната:*

*Натовареност по щат – 20,7 при средна за страната 38,2;*

*Действителна натовареност – 33,9 при средна за страната 49,3.*

* *В Окръжния следствен отдел на Окръжна прокуратура – Перник видно от актуалното щатно разписание на органа, не е налице вакантна длъжност „следовател“, която да послужи за устройването на Катрин Ангелова. Още повече, в Окръжна прокуратура – Перник, следва Прокурорската колегия на Висшия съдебен съвет да обезпечи 1 (една) длъжност „младши следовател“ в органа, на която да назначи 1 (един) младши следовател от органа с изтичащ срок по чл. 240 от ЗСВ през 2023 г.*
* *Военно-окръжна прокуратура – София – В органа не е налице свободна длъжност „следовател“. През 2023 г. няма предстоящо освобождаване на длъжности, на основание чл. 165, ал. 1, т. 1 от ЗСВ, както и младши следовател с изтичащ срок по чл. 240 от ЗСВ. Статистическите данни за натовареност на следователите в органа са следните:*

*Натовареност по щат – 8,3 при средна за страната 38,2;*

*Действителна натовареност – 12,9 при средна за страната 49,3.*

*Колегията е анализирала актуалното кадрово състояние и натовареност на Окръжния следствен отдел в Окръжна прокуратура – Габрово, от което е установила, че са налице 7 (седем) щатни длъжности, разпределени както следва: 1 (една) заета длъжност „завеждащ окръжен следствен отдел“, 5 (пет) длъжности „следовател“, една от които е вакантна и може да послужи за обезпечаването на младшия следовател Катрин Ангелова с изтичащ срок по чл. 240 от ЗСВ през 2023 г., както и 1 (една) заета длъжност „младши следовател“. Статистическите данни за натовареност по щат на следователите в органа за 2022г. са по-високи от данните за следствените отдели в Софийска градска прокуратура, в Окръжна прокуратура – София и Военно-окръжна прокуратура – София, а именно: 37,0 при средна за страната – 38,2. Действителната натовареност е 43,2 при средна за страната 49,3, като прави впечатление, че само следователите в Софийска градска прокуратура са с по-висока действителна натовареност от тези в Окръжна прокуратура - Габрово.*

*Колегията се е съобразила с нормата на закона, според който кадровия орган има задължение след срока по чл. 240, ал. 1 от ЗСВ да назначи младшия следовател в окръжен следствен без провеждане на конкурс, като ако в съответния съдебен район няма свободна длъжност, на лицето се предлага място в друг съдебен район. Прокурорската колегия на ВСС няма задължението да се съобразява със заявеното желание на младшия следовател Катрин Ангелова в хипотезата на чл. 243 от ЗСВ. Причините от личен и семеен характер не са основание за назначаване на младшия магистрат в друг съдебен район. Възможността същият да бъде преназначен в съдебния район, за който е изразил желание, като се приложи изключението по чл. 243, ал. 2 от ЗСВ, е условието да не е налице свободна щатна бройка на съответната длъжност в района, където лицето първоначално се е класирало на конкурса за младши следователи и изрично е заявило желание за органа на съдебната власт, в случая Окръжен следствен отдел в Окръжна прокуратура – Габрово и е работило в него като младши следовател в срока по чл. 240 от ЗСВ. Този извод се потвърждава и от Решение № 1764/16.02.2023 г. на Върховния административен съд на Република България – Шесто отделение.*

*С оглед на гореизложеното, съобразявайки кадровото състояние и натовареността на органите, където младшият следовател е поискала да бъде устроена, Катрин Сергеева Ангелова – младши следовател в Окръжен следствен отдел в Окръжна прокуратура – Габрово е назначена, на основание чл. 160, във връзка с чл. 243 от ЗСВ, с решение на Колегията по протокол № 27/19.07.2023 г., т. 5.2, на наличната свободна длъжност „следовател“ в Окръжния следствен отдел в Окръжна прокуратура – Габрово, считано от 30.08.2023 г., с цел кадровото обезпечаване на този орган на съдебната власт.*

*Във Висшия съдебен съвет е постъпило заявление с вх. № ВСС-9691/20.07.2023 г. от Катрин Сергеева Ангелова за преразглеждане на взетото решение на заседание на Прокурорска колегия на Висшия съдебен съвет, проведено на 19.07.2023 г., относно нейното назначаване на длъжност „следовател“ в Окръжен следствен отдел в Окръжна прокуратура – Габрово и взимане на ново решение, с което Колегията да продължи срока чл. 240 от ЗСВ до шест месеца, до освобождаване на щатни бройки за длъжност „следовател“ в Следствения отдел на Софийска градска прокуратура и Окръжния следствен отдел на Окръжна прокуратура – София.*

*Предвид така очертаната фактология, Комисията по атестирането и конкурсите при Прокурорската колегия на Висшия съдебен съвет счита, че липсва основание за преразглеждане на решението на Колегията по протокол № 27/19.07.2023 г., т. 5.2., поради което молбата на Катрин Сергеева Ангелова – младши следовател в Окръжен следствен отдел в Окръжна прокуратура – Габрово, следва да бъде оставена без уважение.*

**9.2.** Решението по т. 9.1. може да се обжалва пред Върховния административен съд в 14-дневен срок от съобщаването.

**9.3.** Внася предложението в заседание на Прокурорската колегия на ВСС, насрочено на 26.07.2023 г.

10. Жалба от Добромир Иванов срещу решение на Прокурорската колегия на Висшия съдебен съвет по протокол № 25/05.07.2023 г., т. 3.1., т. 3.2.135 и т. 3.3.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРИЕМА ЗА СВЕДЕНИЕ, жалбата от Добромир Иванов срещу решение на Прокурорската колегия на Висшия съдебен съвет по протокол № 25/05.07.2023 г., т. 3.1., т. 3.2.135 и т. 3.3.

11. Жалба от Красимир Балтанов срещу решение на Прокурорската колегия на Висшия съдебен съвет по протокол № 25/05.07.2023 г., т. 3, т. 3.1., т. 3.2. и т. 3.3.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРИЕМА ЗА СВЕДЕНИЕ, жалбата от Красимир Балтанов срещу решение на Прокурорската колегия на Висшия съдебен съвет по протокол № 25/05.07.2023 г., т. 3, т. 3.1., т. 3.2. и т. 3.3.

12. Жалба от Полина Грозданова срещу решение на Прокурорската колегия на Висшия съдебен съвет по протокол № 25/05.07.2023 г., т. 3, т. 3.1., т. 3.2.238 и т. 3.3.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРИЕМА ЗА СВЕДЕНИЕ, жалбата от Полина Грозданова срещу решение на Прокурорската колегия на Висшия съдебен съвет по протокол № 25/05.07.2023 г., т. 3, т. 3.1., т. 3.2.238 и т. 3.3.

13. Жалба от Теодора Кюлджийска срещу решение на Прокурорската колегия на Висшия съдебен съвет по протокол № 25/05.07.2023 г., т. 3 (т. 3.1., т.3.2., и т. 3.3.)

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРИЕМА ЗА СВЕДЕНИЕ, жалбата от Теодора Кюлджийска срещу решение на Прокурорската колегия на Висшия съдебен съвет по протокол № 25/05.07.2023 г., т. 3 (т. 3.1., т. 3.2., и т. 3.3.)

14. Жалба от Тодор Барев срещу решение на Прокурорската колегия на Висшия съдебен съвет по протокол № 25/05.07.2023 г., т. 3, т. 3.1., т. 3.2. и т.3.3.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРИЕМА ЗА СВЕДЕНИЕ, жалбата от Тодор Барев срещу решение на Прокурорската колегия на Висшия съдебен съвет по протокол № 25/05.07.2023 г., т. 3, т. 3.1., т. 3.2. и т. 3.3.

15. Произнасяне по допустимостта на кандидатите - участници в процедури за избор на административни ръководители в органите на съдебната власт, открити с решение на Прокурорската колегия на Висшия съдебен съвет по протокол № 20/14.06.2023 г. (обн. ДВ, бр. 53/20.06.2023 г.).

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**За Окръжна прокуратура – Благоевград**

**15.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител - окръжен прокурор на Окръжна прокуратура – Благоевград, открита с решение на Прокурорската колегия на Висшия съдебен съвет по протокол № 20/14.06.2023 г. (обн. ДВ, бр. 53/20.06.2023 г.), следния кандидат:

***Административен ръководител – окръжен прокурор на***

***Окръжна прокуратура – Благоевград***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-9599/  18.07.2023 г. | **Марио Димитров Томов** | прокурор в Софийска градска прокуратура |

**15.1.2. ОБЯВЯВА**, на основание чл. 194а, ал. 4 от Закона за съдебната власт, списък с допуснатия кандидат за участие в избора по т. 15.1 на интернет страницата на Висшия съдебен съвет.

**15.1.3. ПРЕДЛАГА** на Прокурорската колегия на ВСС да определи дата за провеждане на събеседване с допуснатия кандидат в процедура за избор на административен ръководител - окръжен прокурор на Окръжна прокуратура - Благоевград, открита с решение на Прокурорската колегия на Висшия съдебен съвет протокол № 20/14.06.2023 г. (обн. ДВ, бр. 53/20.06.2023 г.): **04.10.2023 г.**

**За Апелативна прокуратура - Варна**

**15.2.1. ОТЛАГА** произнасянето по допустимостта на **Владимир Чавдаров Станков** - административен ръководител - апелативен прокурор на Апелативна прокуратура - Варна, кандидат за участие в процедура за избор на административен ръководител на Апелативна прокуратура - Варна, до приемане на комплексна оценка от извънредно атестиране по реда на чл. 196, ал. 1, т. 4 във вр. с чл. 197, ал. 5, т. 2 от ЗСВ.

**15.2.2.** **ОТКРИВА**, на основание чл. 196, ал. 1, т. 4 във вр. с чл. 197, ал. 5, т. 2 от ЗСВ, процедура за извънредно атестиране на **Владимир Чавдаров Станков** - административен ръководител - апелативен прокурор на Апелативна прокуратура - Варна, за периода от 25.07.2018 г. – 25.07.2023 г.

**15.2.3**. Да се изискат от административния ръководител на Апелативна прокуратура - Варна необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС, както и становище за притежаваните професионални качества от изпълняващия функциите „главен прокурор“.

*Мотиви: Видно от административната преписка прокурор Владимир Станков има придобит статут на несменяемост, а с решение по пр. № 12/25.04.2018 г. на ПК на ВСС е атестиран извънредно (със статистически отчетен период до 01.02.2018 г.). Предвид обстоятелството, че от последното атестиране са изминали пет години, магистратът подлежи на извънредно атестиране, във връзка с участието му в процедура за избор на административен ръководител.*

**15.2.4.** Решенията по т. 15.2. да се публикуват на интернет страницата на Висшия съдебен съвет, в раздел „Важно" - „Конкурсни процедури" - „Избор на административни ръководители".

Д.Т. ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

16. Предложение от Диляна Бориславова Барбутова - прокурор в Районна прокуратура - Благоевград, за повишаване на място в по-горен ранг „прокурор в ОП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Диляна Бориславова Барбутова - прокурор в Районна прокуратура - Благоевград, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

*Мотиви: До Прокурорската колегия е подадена молба с вх. № ВСС-9716 от 20.07.2023 г. от прокурор Диляна Барбутова за повишаването й на място в по-горен ранг „прокурор в ОП“, считано от 11.07.2023 г.*

*Видно от административната преписка, прокурор Барбутова има положителна комплексна оценка „много добра" от последното атестиране (проведено с решение на ПК по пр. № 9 от 09.032022 г.); прослужила е на длъжност „прокурор“ в районна прокуратура не по-малко три години (считано от 12.07.2018 г.) и притежава необходимия съгласно чл. 164 от ЗСВ юридически стаж за заемане на длъжността, съответстваща на по-високия ранг „прокурор в ОП" – 8 години и 11 дни, съгласно приложената кадрова справка.*

*От изложеното по-горе се установява, че компетентният орган е надлежно сезиран от оправомощено за това лица, съгласно разпоредбата на чл. 38, ал. 4 вр. ал. 1, т. 2, предл. 2 от ЗСВ, а именно от заинтересования магистрат Барбутова за повишаването й в ранг, като спрямо нея както към момента на депозиране на предложението, така и към момента на неговото разглеждане, са налице всички кумулативно предвидени предпоставки на чл. 234 от ЗСВ. Доколкото актът на Прокурорската колегия за повишаване на магистрат на място в по-горен ранг се приема в условията на оперативна самостоятелност и има конститутивно действие, повишаването на прокурор Барбутова в ранг „прокурор в ОП“, следва да бъде считано от датата на вземане на решението от кадровия орган.*

16.2. ВНАСЯ предложението в заседанието на Прокурорската колегия на ВСС, насрочено за 26.07.2023 г., за разглеждане и произнасяне.

17. Предложение от административния ръководител на Районна прокуратура – Плевен, за повишаване на Силвия Емилова Велизарова - прокурор в Районна прокуратура - Плевен, с ранг „прокурор в ОП“, на място в по – горен ранг „прокурор в АП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Силвия Емилова Велизарова – прокурор в Районна прокуратура - Плевен, с ранг „прокурор в ОП“, на място в по – горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

17.2. ВНАСЯ предложението в заседанието на Прокурорската колегия на ВСС, насрочено за 26.07.2023 г., за разглеждане и произнасяне.

18. Предложение от Моника Цветанова Михайлова-Митова – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Моника Цветанова Михайлова-Митова – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

18.2. ВНАСЯ предложението в заседанието на Прокурорската колегия на ВСС, насрочено за 26.07.2023 г., за разглеждане и произнасяне.

19. Предложение от административния ръководител на Районна прокуратура – Благоевград, за придобиване статут на несменяемост на Иван Атанасов Караиванов - прокурор в Районна прокуратура – Благоевград. *(вх.№ ВСС-9762/21.07.2023 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Иван Атанасов Караиванов - прокурор в Районна прокуратура – Благоевград, за периода 02.07.2018 г. - 02.07.2023 г.

19.2. ВЪЗЛАГА на постоянната атестационна комисия при Апелативна прокуратура - София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

20. Извънредно атестиране на Вера Велкова Маринова – прокурор в Районна прокуратура – Силистра.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Вера Велкова Маринова – прокурор в Районна прокуратура – Силистра.

20.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Вера Велкова Маринова – прокурор в Районна прокуратура – Силистра.

20.3. Предоставя, на основание чл. 205, ал. 1 от ЗСВ, на Вера Велкова Маринова – прокурор в Районна прокуратура – Силистра, резултатите от атестирането за запознаване.

Д.Т. РАЗНИ

21. Молби от Райна Петкова Бачева за освобождаване от длъжност „прокурор“ в Районна прокуратура – Перник.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ РАЗГЛЕЖДАНЕ молбите от Райна Петкова Бачева за освобождаване от длъжност „прокурор“ в Районна прокуратура – Перник.

21.2. Решението по т. 21.1 може да се обжалва пред Върховния административен съд в 14-дневен срок от съобщаването му.

21.3. ВНАСЯ предложенията в заседанието на Прокурорската колегия на ВСС, насрочено за 26.07.2023 г., за разглеждане и произнасяне.

Д.Т. БЕЗ ВЪЗРАЖЕНИЕ

22. Извънредно атестиране на Боянка Андреева Михайлова – прокурор в Окръжна прокуратура – Варна.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Боянка Андреева Михайлова – прокурор в Окръжна прокуратура – Варна.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Боянка Андреева Михайлова – прокурор в Окръжна прокуратура – Варна.

22.3. ВНАСЯ предложението в заседание на Прокурорската колегия на ВСС, насрочено за 26.07.2023 г., за разглеждане и произнасяне.

Д.Т. РАЗНИ

23. Предложение от административния ръководител на Военно-окръжна прокуратура – София за освобождаване на Кирил Светлозаров Пейчинов от заеманата длъжност „заместник на административния ръководител - заместник-военно-окръжен прокурор“ на Военно-окръжна прокуратура – София и преназначаването му на длъжност „прокурор“ в органа.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 175, ал. 8, изр. 1 от ЗСВ, Кирил Светлозаров Пейчинов от заеманата длъжност „заместник на административния ръководител - заместник-военно-окръжен прокурор“ на Военно-окръжна прокуратура – София, с ранг „прокурор във ВКП и ВАП“, считано от датата на вземане на решението.

23.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Кирил Светлозаров Пейчинов на длъжност „прокурор“ във Военно-окръжна прокуратура – София, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

23.3. Решенията по т. 23 може да се обжалват пред Върховния административен съд в 14-дневен срок от съобщаването им.

23.4. ВНАСЯ предложенията в заседание на Прокурорската колегия на ВСС, насрочено за 26.07.2023 г., за разглеждане и произнасяне.

ЗАМ.-ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: (п)

СВЕТЛАНА БОШНАКОВА